b'\n_START_ARTICLE_\nJakob Zadravec\n_START_SECTION_\n\xc5\xbdivljenje in delo\n_START_PARAGRAPH_\nZadravec je po kon\xc4\x8dani ljudski \xc5\xa1oli v rojstnem kraju in ni\xc5\xbeji realki v Mariboru (1886-1890) tu opravil zimski te\xc4\x8daj na vinarski in sadjarski \xc5\xa1oli. Njegov o\xc4\x8de je leta 1892 zgradil prvi  valj\xc4\x8dni parni mlin v Pomurju ter v Sredi\xc5\xa1\xc4\x8du ob Dravi ustanovil podjetje._NEWLINE_Zadravec se je posvetil mlinarstvu, bil na strokovnem izpopolnjevanju v mestnem mlinu v Gradcu, kasneje pa v lastni delavnici izdeloval sestavne in nadomestne dele za valj\xc4\x8dne mline. Bil je organizator slovenskega obrtni\xc5\xa1tva, ob\xc4\x8dinski svetovalec, \xc4\x8dlan gospodarskih odborov okraja Ptuj, \xc4\x8dastni \xc4\x8dlan in predsednik Zdru\xc5\xbeenja obrtnikov _NEWLINE_dravske banovine._NEWLINE_Pisal je \xc4\x8dlanke o mlinarstvu, obrtni\xc5\xa1tvu in kmetijstvu in jih objavljal v raznih listih, ki so izhajali pred drugo svetovno vojno.'